
Közúti jelzőtáblák alkalmazásának vizsgálata

A közlekedési balesetek statisztikáit elemezve élesen kirajzolódik, hogy azok bekövetkezését
legtöbb esetben a járművezetők okozzák. A felvetést arra alapozhatjuk, hogy a már
47 éve hatályos Közúti Rendelkezések Egységes Szabályozása című 1/1975. (II. 5.)
KPM-BM együttes rendeletet (továbbiakban: KRESZ) minden járművezetőnek
ismernie kellene, és betartásával a legtöbb közlekedési baleset elkerülhető. Tehát, ha a
járművezető a KRESZ-t nem tartja be, akkor a közlekedés során bekövetkező baleset
az ő hibája. Természetesen több okozója is lehet egy közúti balesetnek, mint például
egy gyalogos, valamilyen műszaki meghibásodás, az infrastruktúra állapota vagy akár
egy vadon élő állat is.
A KRESZ a közlekedésben résztvevőkre vonatkozó rendelkezéseken kívül több
műszaki feltételt is megszab a biztonságos közlekedés érdekében. Ilyen például a
közúti jelzéseket részletező fejezet, mely a közúti jelzőtáblákat és útburkolati jeleket is
érinti. A KRESZ mellett az Útügyi műszaki előírások (továbbiakban: UME) is
szabályozzák a közúti információs rendszereket, melyet a 16/2017. (V.25.) NFM
rendelet szerint Magyarország Kormányának tagjai dolgoznak ki. Az UME az országos
közúthálózatot szabályozza, azonban az önkormányzati és magántulajdonú utak
tervezésénél csak iránymutatásként szolgálnak.
Dolgozatunk során olyan közlekedési problémákat vizsgálunk meg, ahol a közúti
jelzések hiányosak, minőségben nem megfelelőek, vagy nem az érvényben lévő
előírásoknak megfelelőek, azaz balesetveszélyesek. Két nagyváros közlekedését
tanulmányozzuk: Győrét és Székesfehérvárét



